પ્રાપ્ત માહિતી અનુસાર શહેરના વસ્ત્રાલ વિસ્તારમાં સવારે શકરીબેન નામના વૃદ્ધા રોડ ક્રોસ કરી રહ્યાં હતા ત્યારે પૂરઝડપે આવેલી કાર તેમને અડફેટે લીધા હતા. કારની ટક્કરથી વૃદ્ધા ફંગોળાઈને દુર પડકાયા હતા. આ અકસ્માતમાં ગંભીર રીતે ઘવાયેલા વૃદ્ધાનું ઘટના સ્થળે જ મોત થયું હતું. આ બનાવને પગલે લોકો મોટી સંખ્યામાં એકત્ર થઈ ગયા હતા. બીજી તરફ અકસ્માત સર્જીને કાર ચાલક ફરાર થઈ ગયો હતો. આ બનાવની જાણ થતા પોલીસની ટીમ તાત્કાલિક સ્થળ પર દોડી ગઈ હતી. તેમજ વૃદ્ધાની હાલને પીએમ અર્થે હોસ્પિટલ મોકલી આપવાની કવાયત આરંભી છે.